ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
8 มิ.ย. 2558

สรุปภาวะตลาดภาคเช้า : SET แกว่งสลับ – ทิศทางดัชนีตลาดในภูมิภาคคละเคล้ากันไประหว่างการปรับตัวขึ้น-ลง โดยตัวเลขการขยายตัวทางเศรษฐกิจฯญี่ปุ่นช่วงไตรมาส 1/58 ออกมาดีกว่าคาด (act 1.0% vs est 0.7%) ในขณะที่ตัวเลขนำเข้าจีนเดือน พ.ค. ปรับตัวลงแรงถึง 17.6% กดดันดัชนีตลาดหุ้นกลุ่มประเทศกำลังพัฒนา ด้านดัชนี SET index แกว่งระหว่างแดนบวก-ลบ ในกรอบประมาณ 10 จุด เหนือแนวรับที่ 1500 จุด ก่อนมาปิดภาคเช้าที่ระดับ 1504.64 จุด (-0.18%) ได้ มูลค่าซื้อขายที่ 1.5 หมื่นลบ. หุ้นกลุ่มหลักปรับตัวลงได้แก่ ปิโตร -0.9%และ วัสดุก่อสร้าง -0.7% ในขณะที่ท่องเที่ยว +0.9% ปรับตัวขึ้น ค่าเงินบาทอ่อนค่าระดับเดียวกับเช้าวันนี้ที่ 33.90 บาท
กลยุทธ์ที่แนะนำ :ช่วงบ่าย: แกว่งเหนือแนวรับที่ระดับ 1500 จุดต่อ ถ้าหากยังไม่ปรับตัวลงต่ำกว่าระดับดังกล่าว ตลาดยังมีแนวโน้มที่ดูดี และสามารถปรับตัวขึ้นต่อได้ โดยให้แนวต้านที่ระดับ 1510 และ 1520 จุดตามลำดับ ถ้าปรับตัวขึ้นเหนือแนวดังกล่าวได้ sentiment ตลาดจะพลิกกับมาเป็น “กระทิง” อีกครั้ง นักลงทุนสามารถรอดักสะสมหุ้นที่แนวรับได้และไปตั้งขายรอไว้ที่แนวต้าน เพื่อรอดูความชัดเจน หุ้นแนะนำตามสัญญาณเทคนิค ได้แก่ BTS (รับ 9.80 ต้าน 10.00 Cut 9.75) และ WORK (รับ 36.00 ต้าน 38.00 Cut 35.75)